cyanic-selkie/wikianc huggingface dataset:
Թրոմսյոյի համալսարան
Պատմություն
Համալսարանի ստեղծմման որոշումը կայացվել է 1968 թվականի, իսկ արդեն 1972 թվականին այն մեծ հանդիսավորությամբ բացվեց Նորվեգիայի Ուլավ V թագավորի կողմից։ Սկզբնական շրջանում համալսարանի շենքը գտնվում էր քաղաքի կենտրոնում, սակայն ներկա պահին մասնաշենքերի մեծ մասը տեղակայված է Բրեյվիկի կամպուսում, որը գտնվում է քաղաքի կենտրոնից հյուսիս։
Ֆակուլտետներ
Համալսարանը ունի մի քանի ֆակուլտետներ
Համալսարանի շրջանակներում գործում են նաև մի շարք գիտական կենտրոններ, ինչպիսիք են Սաամերենի ուսումնասիրության կենտրոնը, Ռուալ Ամունդսենի անվան բևեռային ուսումնասիրությունների կենտրոնը, Շրջակա միջավայրի և զարգացման ուսումնասիրությունների կենտրոնը, Լեզվաբանության խորքային ուսումնասիրությունների կենտրոնը (CASTL), Շիբոտնի աստղադիտարանը և այլն ։
Արտաքին հղումներ
Կատեգորիա:Նորվեգիայի համալսարաններ Կատեգորիա:Թրոմսյո
Իսկովցի (գյուղ, Լուբնիի շրջան)
Իսկովցի (Ісківці), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Իսկովցի գյուղում բնակվում էր 896 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Լուբնիի շրջանի բնակավայրեր Կատեգորիա:Ուկրաինայի գյուղեր
Նատրիումի հեքսահիդրօքսոպլատինատ(IV)
Նատրիումի հեքսահիդրօքսոպլատինատ(IV), անօրգանական միացություն՝ բանաձևով, դեղին բյուրեղներ, լավ լուծվում է ջրում։
Ֆիզիկական հատկությունները
Նատրիումի հեքսահիդրօքսոպլատինատը հանդես է գալիս դեղին բյուրեղների ձևով։
Լավ է լուծվում ջրում։
Առաջացրած բյուրեղների բաղադրությունը՝ Na2[Pt(OH)6]•H2O։
Գրականություն
Կատեգորիա:Նատրիումի միացություններ
Ստիկեր
Ստիկեր (sticker), պիտակ։ Պատրաստվում է ինքնասոսնձվող ժապավենից։ Ստիկերը նախատեսված է տարբեր մակերևույթներին (փայտ, մետաղ, ապակի և այլն) փակցնելու համար։ Կարող է օգտագործվել որպես գովազդային բնույթի գրաֆիկական պատկեր, ինտերիերի դիզայնի մաս, օգտագործվում է նաև ավտոմեքենաների վիզուալ թյունինգում (Vinyl)։
Ստիկերը թղթե պիտակ է հատուկ սոսնձաշերտով, որը սկզբնապես նախատեսված էր ապրանքի հսկման համար։ Այսինքն ստիկերը ի սկզբանե եղել է պոլիգրաֆիկ արդյունաբերության փոքր ձև, երաշխիքային կամ պաշտպանիչ պիտակ, որը հանդիսանում է դրոշմի տարատեսակ, դա թույլ է տալիս ապրանքի թույլտվության հսկողություն իրականացնել։
Ըստ էության ստիկերը նույն պիտակն է, որն օգտագործվում է հիմնական պիտակի կամ փաթեթավորման մեջ չմտնող լրացուցիչ տեղեկություն տեղադրելու համար կամ էլ ապրանքի տարածման վերահսկողության համար։ Ստիկերները պաշտպանում են ապրանքը կեղծումից և զգուշացնում բացահայտումները։
Արտաքին հղումներ
Կատեգորիա:Գրենական պիտույքներ
Շչեմիլովկա (գյուղ, Շումյաչինսկի շրջան)
Շչեմիլովկա (Щемиловка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
ԱՄՆ դիվանագիտական հարաբերություններ
Ամերիկայի Միացյալ Նահանգները դիվանագիտական հարաբերություններ է հաստատել ներկայումս գոյություն ունեցող ՄԱԿ-ի անդամ 190 պետությունների հետ
Ներկայումս ԱՄՆ-ն դիվանագիտական հարաբերություններ է պահպանում ՄԱԿ-ի 187 անդամ պետությունների, ինչպես նաև ՄԱԿ-ին առընթեր դիտորդի հետ։
և մասամբ ճանաչված պետություն
ՄԱԿ-ի անդամ պետություններից ԱՄՆ-ը դիվանագիտական հարաբերություններ չունի հետևյալ պետությունների հետ։
ՄԱԿ-ի անդամ պետություններից ԱՄՆ-ը դադարեցրել է դիվանագիտական հարաբերությունները հետևյալ պետությունների հետ․
Ծանոթագրություններ
Նշումներ <references group="	~ " />Աղբյուրներ
Արտաքին հղումներ
Կատեգորիա:ԱՄՆ-ի արտաքին քաղաքականություն Կատեգորիա:Դիվանագիտություն
Ջերրի Թարխանյան
Ջերրի Թարխանյան, հայտնի նաև «Թարք գիշատիչ» (Tark the Shark) մականվամբ, ամերիկահայ նախկին համալսարանային բասկետբոլի մարզիչ։
Կենսագրություն
Ջերրիի ծնողները Մալաթիայից էին, ովքեր վերապրել են ցեղասպանությունը։ Պապը գլխատվել է թուրքերի կողմից, տատը մահից առաջ դստերը՝ Հայկուհուն, հասցում է ուղարկել Լիբանան, որտեղ վերջինս հանդիպում է Գևորգ անունով մի տղայի։ Ամուսնանալով նրանք գաղթում են ԱՄՆ և հաստատվում Օհայո նահանգի Յուքլիդ քաղաքում։ ԱՄՆ-ում Գևորգը դարձավ Ջորջ, իսկ Հայկուհին՝ Ռոզի։ 1930 թվականի օգոստոսի 8-ին ծնվեց նրանց առաջնեկը, ում ի սկզբանե ցանկանում էին Գրիգոր անվանել՝ Գրիգոր Լուսավորչի անվամբ։ Մանուկ հասակում նրան այդպես էլ անվանում էին, թեև փաստաթղթերով նա Ջերրի է։ Ընտանիքն ապրում էր աղքատ պայմաններում։ Հայրը ոչ մեծ մթերային կրպակ ուներ, որտեղ Ջերրին փոքր հասակից օգնում էր նրան։
11 տարեկան հասակում մահացավ Ջերրիի հայրը, և Թարխանյանները տեղափոխվեցին Կալիֆորնիա նահանգ՝ բարեկամների մոտ։ Կրկին ապրում էին աղքատության մեջ, և Ջերրիի միակ զբաղմունքը բասկետբոլն էր։ Նա համարվում էր Փասադենայի լավագույն խաղացողը։ Եթե չլիներ նրա՝ գնդակն ուղիղ զամբյուղը գցելու ունակությունը, նրան քոլեջ անգամ մոտ չէին թողնի։ Սակայն այն հանրահայտության համար, որ նա բերում էր քոլեջին, ուսուցիչները վերջինիս գերազանց էին գնահատում և փոխադրում կուրսից կուրս ։
Մարզչական կարիերա
Մարզչական կարիերան սկսել է Կալիֆորնիայի բասկետբոլային դպրոցում 1956 թվականին։ 1959-1961 թվականներին Կալիֆորնիայի Լանքաստեր քաղաքում մարզել է Antelope Valley Joint Union High School թիմը, այնուհետև 1961-1966 թվականներին Ռիվերսայդի, իսկ 1966-1968 թվականներին՝ Փասադենայի քոլեջների թիմերը։
Հաջողությունները Թարխանյանին հայտնի դարձրին, և նա կնքեց իր առաջին պայմանագիրը բասկետբոլի առաջին լիգայի Shark թիմի հետ։ Մեկ տարվա ընթացքում Թարխանյանը նոր թիմ կառուցեց, որը մտավ առաջատարների առաջին եռյակ։
1977 թվականին Լոս Անջելես Լեյքերս ակումբի ղեկավարությունը Ջերրիին պայմանագիր առաջարկեց, սակայն մարզիչը հրաժարվեց և շարունակեց մարզել նախկին թիմը ։
1992 թվականին Թարխանյանն այնուամենայնիվ մտնում է NBA՝ պայմանագիր կնքելով Սան Անտոնիո Սփըրս թիմի հետ, որը 1995 և 1996 թվականներին դառնում է NBA չեմպիոն։
2013 թվականին իր տեղն է զբաղեցրել ամերիկյան բասկետբոլի «Փառքի սրահ»-ում ։
Ընտանիք
2005 թվականին կնոջ և փոքր որդու՝ Ջորջի հետ ժամանել է Հայաստան։ Այցելել է Էջմիածին, Խոր Վիրապ, Գյումրի, Սևանա լիճ։
Արտաքին հղումներ
Կատեգորիա:Ամերիկահայ բասկետբոլիստներ Կատեգորիա:Հայ բասկետբոլային մարզիչներ Կատեգորիա:Ամերիկացի բասկետբոլային մարզիչներ Կատեգորիա:1930 ծնունդներ Կատեգորիա:Օգոստոսի 8 ծնունդներ Կատեգորիա:Ամերիկահայեր
Նապոլեոնի օրենսգիրք
Նապոլեոնի օրենսգիրք (ֆր.՝ Code Napoléon), նաև՝ Քաղաքացիական օրենսգիրք (ֆր.՝ Code civil), Ֆրանսիայի հիմնարար օրենսդրական ակտը, որը ներկայացնում է քաղաքացիական իրավունքի լայնածավալ օրինակարգավորում (կոդիֆիկացիա) և որը աշխարհի այլ երկրներում հետագա օրինակարգավորման համար հզոր խթան է եղել։ Մշակել և ընդունվել է 19-րդ դարում, Ֆրանսիայի հանրապետության առաջին կոնդուլի՝ Նապոլեոն Բոնապարտի նախաձեռնությամբ և որոշակի լրացումներով և փոփոխություններով գործում է մինչ օրս։ Օրենսգքրի կազման գլխավոր նպատակը Ֆրանսիայում գործող քաղաքացիական իրավունքի (որը նաև ներառում էր միջազգային սովորույթները և տարբեր նորմատիվ ակտեր) քաոսային և ոչ լիարժեք աղբյուրի փոփոխությունն էր։ Կազմված էր երեք (այժմ հինգ) գրքից, որոնք ներառում էին ինստիտուցիոն համակարգով ստեղծված իրավական նորմեր ֆիզիկական անձանց, ամուսնական-ընտանեկան հարաբերությունների, իրերի, անարադարություններ, ժառանգությունների  և պարտավորությունների մասին։
Ընդունվելով անմիջապես Ֆրանսիական մեծ հեղափոխությունից հետո Նապոլեոնի օրենսգիրքը հանդիսանում է յուրատեսակ կոմպրոմիս ֆրանսիական իրավունքի տարբեր աղբյուրների մեջ․ հռոմեական իրավունք,  սովորույթներ, թագավորական հրամաններ ինչպես նաև հեղափոխական օրենսդրություն։ Բացի այդ Նապոլեոնի օրենսգրքի կազման ժամանակ լայնորեն օգտագործվել են իրավաբանական գիտությունների ձեռքբերումները։ Օրենսգիրքը մերժեց գոյություն ունեցող դասային տարբերությունները և արտոնությունները և նոր բուրժուական հասարակության հիմքերից մեկը դարձավ,  իր նորմերում ամրապնդելով ընտանեկան հարաբերությունների ապակրոնականացումը, քաղաքացիական շրջանառությանը հավասար մասնակցությունը, մասնավոր սեփականաության անձեռնմխելիությունը, քաղաքացիական-իրավական պայմանագրերի ազատ կնքումը և միևնույն ժամանակ ամուսնաթյան և ընտանիքի վերաբերյալ նահապետական հայացքներ, որոնք ավելի բնորոշ էին 18-19-րդ դարերին։ Իրավական տեխնիկայի տեսանկյունից օրենսգիրքը տարբերվում է շարադրանքի կանոնավորությամբ, ճկունությամբ, և ձևակերպման ու սահմանման ճշգրտությամբ, ինչը գլխավոր պատճառներից էր որպեսզի այս  առաջադեմ նորմերով կանոնակարգը յուրացվի եվրոպական և ամերիկյան և այլ տասնյակ երկրների իրավական համակարգերից կողմից։
Ֆրանսիական իրավունքի աղբյուրները մինչև ֆրանսիական մեծ հեղափոխությունը
Հռոմեական իրավունքին և կուտյումներին զուգահեռ Ֆրանսիայում գործում էին Կանոնական իրավունքը, թագավորական հրամանները (օրդոնանս), ինչպես նաև ֆրանսիական պառլամենտի վճիռները։ Հռոմի Կաթոլիկ եկեղեցու կանոնական իրավունքի նորմերը երկար ժամանակ իրապես փոխարինում էին ազգային ամուսնական-ընտանեկան իրավունքը։ Ֆրանսիական իրավունքի աղբյուր էին հանդիսանում նաև ֆրանսիական տարբեր թագավորների կարգադրումները և օրդոնանսները։ Վերջիններիս թվում են Վիլեր Կոտրեի օրդոնանսը (1539), Մուլենի օրդոնանսը (1566), Բլուայի օրդոնանսը և այլն։ Մասնատված դարաշրջանում թագավորների որոշումները, գործողությունները վարչական բնույթ էին կրում։ Իրավունքի այլ աղբյուր էր նաև ֆրանսիական դատական մարմինների՝ պառլամենտների որոշումները։ Պառլամենտները ունեին գործող իրավունքներով չկարգավորվող հարցերի շուրջ նորմատիվ կարգադրութոյւններ տալու լիազորություն։ Այդպիսի նորմերը գործում էին միայն կոնկրետ պառլամենտի ենթակա տարածություններում։
Ընդհանուր առմամբ Ֆրանսիայի Հին կարգի դարաշրջանի իրավունքը տարածաշրջանորեն մասնատված էր, քաոսային և բաղկացած էր տարբեր աղբյուրներից եկող իրավունքներով։ Գործնականում յուրաքանչյուր վարչական միավորն ուներ իր սեփական քաղաքացիական իրավունքը։ Իրավաբանական տեսանկյունից նույն երկրի բնակիչները հարաբերակցվում էին ինչպես օտարերկրացիներ։ Վոլտերը հետևյալ ձևով է արձագանքել երկրի իրավական համակարգի անկանոնության և էկլեկտիկականություն մասին ։
Մի՞թե անհեթեթ և ահավոր չէ՞ երբ այն ինչ մի գյուղում համարվում է ճիշտ, մյուսում համարվում է սխալ։ Եվ սա ինչ չտեսնված բարբարոսություն է, որ քաղաքացիները պետք է ապրեն տարբեր օրենքներով։<…> Եվ այսպես ամբողջ թագավորությունում մի փոստային կայանից մինչև մյուսը՝ փոխելով ձիերը դուք փոխում եք դատաիրավական համակարգը։ Օրգինալ տեքստը Et n’est-ce pas une chose absurde et affreuse que ce qui est vrai dans un village se trouve faux dans un autre? Par quelle étrange barbarie se peut-il que des compatriotes ne vivent pas sous la même loi? <…> Il en est ainsi de poste en poste dans le royaume; vous changez de jurisprudence en changeant de
Իրավունքի միասնականացման փորձերը նախահեղաաափոխական ֆրանսիայում
Ֆրանսիական իրավունքի միասնականացման պաշտոնական աշխատանքներին նախորդել է մասնավոր նախաձեռնությունը։ Արդեն 8-րդ դարում իրավաբան-մասնագետները փորձում էին գրառել և հավաքագրել կուտյումները ժողովածուներում։ 8-9-րդ դարերից սկսած կազմվում էին մարզային (տարբեր տարածաշրջաններում գործող) և տեղական  (քաղաքներում և անգամ գյուղերում գործող) կուտյումների ժողովածուների շարքեր։ 18-րդ դարոըմ Ֆրանսիայում հաշվվում էր մոտ 60 մարզային ր 300 տեղական ժողովածուներ։
Առաջին հավաքածուներից մեկը Նորմանդիայի կուտյումների հավաքածուն էր, որը ստեղծվել է մասնավոր անձանց կողմից սկսած 13-րդ դարից և իր վրա զգալիորեն կրում էր սկանդինավյան սովորույթների ազդեցությունը։ Այս կուտյումների առանձնահատկությունը կայանում էր նրանում, որ ըստ վերջիններիս Նորմանդիայի ժողովուրդը հավասար էր օրենքի առաջ։ Նորմանդիայի կուտյումները մասնավորապես պարունակում էին իրավունքներ իրավազորության, դատին ներկայանալու, ժառանգության, կանանց, այրիության, նվիրաբերումների, անշարժ և շարժական գույքերի, ունեցվածքի ձեռքբերման, սերվիտուտի և այլնի մասին ։.
1273 թվականին Օռլեանի, Օվերնի և Անժուի կուտյումները հավաքվեցին «Սուրբ Լյոդովիկոսի կարգերը» ժողովածուում, որտեղ ներառվեցին նաև Լուի IX Սուրբի որոշ օրդոնանսներ և հատվածներ Հռոեմական և Կանոնական իրավունքներից։ Այս ժողովածուն աչքի ընկավ հռոմեական իրավունքի շարադրման սխալներով և հռոմեական և տեղական սովորույթների ոչ այնքան հմուտ համադրությամբ։ Չնայած նշված թերությունների «Սուրբ Լյոդովիկոսի կարգերը» լայնորեն տարածվեցին և օգտագործվեցին Ֆրանսիայի մի շարք շրջանների դատարաններում։
1283 թվականին ստեղծվեց «Կլերմոնի և Բորվեզի կուտյումների» (ֆր. «Les coutumes de Clermont en Beauvaisis» կամ ուղղակի «Բուվեզիի Կուտյումներ») հավաքածուն, որը իրենից ներկայացնում էր կոմս Կլերմոն-ան Բովեզի կուտյումների գրավոր տարբերակը։ Հավաքածուն կազմվել և ներկայացվել էր ֆրանսիացի դատավոր Ֆիլիպ դե Բոմանուարի կողմից։ Հավաքածուն բացկացած լինեով 70 գլխից և 1000 էջից ներառում էր տվյալ տարածաշրջանում գործող ամենատարբեր սովորույթները։ Ժողովածուի կազմման ժամանակ Բոմուրաը ոչ միայն գրառել է գործող սովորույթները, այլ վերջիններիս ավելացրել է ավելի տարածված նորմեր, որոնք նպաստում էին թագավորական իշխանության ամրապնդմանը։«Բուվեզիի Կուտյումներ»-ի առանձնահատկությունը կայանում էր նրանում, որ վերջիններս պարտադրում էին սովորույթների իրավունքներին հետևելու անհրաժեշտությունը, ոչ միայն հպատակներին, այլ նաև պետական իշխանության բոլոր մարմիններին։ Մասնավորապես համաձայն ժողովածուի նորմերի թագավորը ինքն էր պարտավոր պահպանել սովորույթները և հետևել որպեսզի մյուսները ևս հետևեն դրանց։ Այդպիսի քայլի շնորհիվ ժողովածուում ընդգրկվեցին ոչ միայն տեղական սովորույթները, որոնք համարվում էին Ֆրանսիայի ընդհանուր իրավունքները, այլ նաև Հռոմեական և Կանոնական իրավունքի առանձին դրույթներ։
Ընդլայնված ժողովածու է եղել 1510 թվականին կազմված Փարիզի կուտյումների հավաքածուն։ 1580 թվականին այն վերափոխվել է, որից հետո ներառել է 362 հոդված որոնք ստորաբաժանված էին տասնվեց վերնագրերի տակ։ Հավաքածուն ներառում էր նորմեր սեփականատիրության, շարժական և անշարժ գույքի, կալանքի դեպքում առաջացած բողոքների, գույքի վաղեմության (տուգանքների համար), քաղաքացիներին շնորհվող արտոնությունների, նվիրատվությունների և փոխադարձ նվերների, կտակi և դրա իրագործման, ուղղակի և կողմնակի ժառանգությունների և այլնի մասին։ Փարիզի կուտյումները ընդունվում էին ոչ միայն Փարիզի պառլամենտի իրավասությունից ներս այլ նաև վերջինիս սահմաններից դուրս։Այդ դեպքերում դրանք օգտագործվում էին այն ժամանակ երբ տեղական կուտյումները չէին պարունակում ցուցումներ տվյալ հարցի վերաբերյալ։ Փարիզյան կուտյումների իրային իրավունքների, գույքի և այլ ինստիտուտներին վերաբերող որոշ կարգեր իրենց արտացուլմն են գտել Նապոլեոնի կուտյումներում։
Ծանոթագրություններ
Կատեգորիա:Ֆրանսիայի իրավունք Կատեգորիա:1804 իրավունքում Կատեգորիա:1804 հիմնադրումներ Ֆրանսիայում Կատեգորիա:Քաղաքացիական օրենսգրքեր Կատեգորիա:Նապոլեոն Կատեգորիա:Քաղաքացիական իրավունք Կատեգորիա:Ֆրանսիայի պատմություն
(8164) Անդրեասդոպլեր
(8164) Անդրեասդոպլեր (Andreasdoppler), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 16-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,272583 ա. մ., առավելագույնը մոտենում է 2,0738 ա. մ. հեռավորության վրա և հեռանում 2,4714 ա. մ. ։ Արեգակի շուրջ մեկ ամբողջական պտույտ է կատարում 1251,35 երկրային օրվա ընթացքում, իր ուղեծրով շարժվելով միջինում 0,28769 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,6° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երկարակեցություն
Երկարակեցություն, մարդու երկարատև կյանք, որը գերազանցում է կյանքի միջին տևողությունը։ Երկարակեցությունը ուսումնասիրող գիտությունը կոչվում է գերոնտոլոգիա։
Սարքավորումների երկարակեցություն
Սարքավորումների աշխատունակությունը մինչև սահմանային վիճակը պահպանելու հատկություն։ Չնորոգվող սարքավորումների համար (լամպեր, ատամանիվներ և այլն) այդ վիճակը համընկնում է շարքից դուրս գալուն (փչանալուն), որոշ դեպքերում՝ խափանումների բարձր ինտենսիվության շրջանին (ավտոմատ սարքերում)։ Նորոգվող սարքավորումների սահմանային վիճակը որոշվում է մաշման նաև (նաև բարոյական) և հաճախակի խափանումների կամ նորոգման ծախսերի և ավելացման հետևանքով դրանց հետագա շահագործման անարդյունավետությամբ, անվտանգության պահանջների խախտմամբ (օրինակ, տրանսպորտում)։
Շենքերի և կառույցների երկարակեցություն
Շենքերի և կառույցների ծառայության սահմանային ժամկետը, որի ընթացքում պահպանում են շահագործման պահանջվող հատկությունները։ Երկարակեցությունըլինում է բարոյական և ֆիզիկական։ Բարոյական երկարակեցությունը (բարոյական երկարակեցության ժամկետ) բնութագրվում է շենքերի և կառույցների ծառայության այն ժամկետով, որից հետո նրանք այլևս չեն բավարարում շահագործման փոփոխվող պայմաններին կամ տեխնոլոգիական պրոցեսների ռեժիմներինն։
Ֆիզիկական երկարակեցություն
Որոշվում է բեռնվածքների և ֆիզիկա-քիմիական գործոնների ազդեցության տակ հիմնական կրող կոնստրուցիաների և տարրերի մաշվելու տևողությամբ։
Կատեգորիա:Առողջապահություն Կատեգորիա:Բնապահպանություն Կատեգորիա:Ծերացում
Աստերոիդների ցանկ (72201-72300)
Աստերոիդների ցանկ (72101-72200) * Աստերոիդների ցանկ * Աստերոիդների ցանկ (72301-72400)
Աբդուլա Շահիգ
Աբդուլա Շահիգ (Abdulla Şaiq Mustafa oğlu Talıbzadə; Աբդուլա Մուստաֆա Շահիգ օղլու (Շահիկ) (իսկական ազգանունը Թալիբզադե)), ադրբեջանցի գրող, հրապարակախոս, դրամատուրգ։ Ծնվել է և ապրել է Թիֆլիսում ։ Հայտնի է որպես առաջին մանկագիր ԱԽՍՀ-ում։ Զբաղվել է պարսկերենի և արաբերենի ուսումնասիրությամբ։ Իր ստեղծագործություններում բազմիցս գովերգել է սոցիալիստական աշխատանքը։ Հայտնի գործերից են «Նամակը տեղ չի հասել», «Տիկ-տիկ խանում», «Լավ ընկեր» և այլն։
Ծանոթագրություններ
Կատեգորիա:Ադրբեջանցի գրողներ Կատեգորիա:Ադրբեջանական ԽՍՀ արվեստի վաստակավոր գործիչներ Կատեգորիա:Անձինք Թբիլիսիից Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Խորհրդային բանաստեղծներ Կատեգորիա:Ադրբեջանցի դրամատուրգներ Կատեգորիա:Հրապարակախոսներ Կատեգորիա:Մանկագիրներ Կատեգորիա:Բանաստեղծներ այբբենական կարգով
Գեյլ (խառնարան)
Գեյլ խառնարան (Gale crater), հարվածային խառնարան Մարսի վրա, անվանվել է սիրող-աստղագետ Ուոլտեր Գեյլի պատվին, ով դիտարկել է Մարսը XIX դարի վերջում և նկարագրել է ջրանցքների առկայությունը կարմիր մոլորակի վրա։
Խառնարանի տրամագիծն է մոտ 154 կմ, այն ունի 5.4°S 137,8°E կոորդինատներ։ Գեյլ խառնարանի երկրաբանական տարիքը կազմում է մոտավորապես 3,5 - 3,8 միլիարդ տարի։
Առանձնահատկությունները
Գեյլ խառնարանի անսովոր առանձնահատկությունն է կենտրոնական պիկի շուրջ հսկայական լիրաթմբի առկայությունը։ Այն կազմված է շերտավոր նյութից, 5,5 կմ բարձրությամբ խառնարանի հյուսիսային հատակի նկատմամբ և 4,5 կմ հարավայինի նկատմամբ, այն մի փոքր ավելի բարձր է խառնարանի հարավային եզրից, որը հնարավոր է որ ձևավորվել է մոտ 2 միլիարդ տարի առաջ։ Այս բարձունքի ծագումը անհայտ է, սակայն հետազոտությունները ցույց են տվել, որ դա երբեմնի խառնարանը լցնող նստվածքային ապարների էրոզիայի ենթարկման արդյունքներն են, հնարավոր է որ ի սկզբանե այս խառնարանը զբաղեցված էր լճով։ Այնուամենայնիվ, այս հարցի շուրջ դեռևս քննարկումներ են ընթանում։
Հետազոտություններ
2012 թվականի օգոստոսի 6-ին խառնարանի շրջան հաջողությամբ վայրէջք է կատարել ՆԱՍԱ-ի Քուրիոզիթի (Մարս Սայնս Լաբորաթորի) մարսագնացը։ Սարքից տվյալներ ստացվել են 9:31 Երևանի ժամանակով։ Արդեն հինգ րոպե անց ստացվեցին առաջին սև-սպիտակ լուսանկարները, որոնցից մեկի վրա երևում է մարսագնացի ստվերը Մարսի մակերևույթին։
Արտաքին հղումներ
Կատեգորիա:Մարսի խառնարաններ Կատեգորիա:Մարս մոլորակ Կատեգորիա:Խառնարաններ այբբենական կարգով
Էկզոսոմներ
Էկզոսոմներ, 30-100 նանոմետր տրամագծով մանրադիտակային արտաբջջային ներառուկներ (պղպջակներ) են, որոնք միջբջջային տարածություն են արտազատվում տարբեր օրգանների և հյուսվածքների բջիջների կողմից ։ Էկզոսոմների խոռոչը ունի ցիտոպլազմային ծագում և պարունակում է սպիտակուցներ, ՌՆԹ և լիպիդներ ,էկզոսոմների թաղանթը առաջանում է էնդոսոմային թաղանթի ներփքման միջոցով ։
Էկզոսոմներ հայտնաբերվել են օրգանիզմի տարբեր հյուսվածքային հեղուկներում, ինչպիսիք են արյան շիճուկը, ողնուղեղային հեղուկը, ինչպես նաև մեզում , թքում և կրծքի կաթում ։
Էկզոսոմների ֆունկցիաները բազմապիսի են՝ միջբջջային հաղորդակցում, մասնակցություն սպիտակուցների սեկրեցիային, իմունային պատասխանի թուլացում և այլն։ Սակայն էկզոսոմների դերը դեռևս ամբողջությամբ չի ուսումնասիրվել։
Պատմություն
Էկզոսոմները առաջին անգամ նկարագրվել են 1983 թվականին՝ ռետիկուլոցիտների դեիֆերենցացիայի ուսումնասիրման ժամանակ ։1985 թվականին ցույց է տրվել, որ ռետիկուլոցիտների հասունացման ընթացքում էկզոսոմները մասնակցում են մեմբրանի կառուցվածքի փոփոխությանը՝ ընկալիչների միջոցով տրանսֆերին արտազատելով ։ Սկզբում էկզոսոմները դիտարկում էին որպես ցիտոպլազմայի ավելցուկի հեռացման ռեզերվուար ։1990-ականների վերջին ցույց է տրվել, որ էկզոսոմները մասնակցում են օրգանիզմի իմունային ռեակցիաների կարգավորմանը, ինչը վկայում է միջբջջային փոխազդեցություններում նրանաց կարևորության մասին ։
2007 թվականին նկարագրվել են բազմաթիվ միկրոՌՆԹ-ներ և ի-ՌՆԹ-ներ, որոնց էկզոսոմները փոխանցում են բջիջ-թիրախներ, ինչի հետ կապված այս արտաբջջային ներառուկներին առանձնահատուկ ուշադրություն սկսեցին դարձնել   ։ Սաղմնային ցողունային բջիջների կուլտուրաների ուսումնասիրությունները ցույց տվեցին, որ էկզոսոմները բջջում ունակ են կատարել ի-ՌՆԹ-ի հորիզոնական տեղափոխում։ Էկզոսոմները արյան բջիջների նախատիպեր են տեղափոխում յուրահատուկ ի-ՌՆԹ-ներ, ինչը տանում է ռեցիպիենտ բջիջների ֆենոտիպային փոփոխությանը ։
Ներկա ժամանակներում ենթադրվում է, որ նուկլեինաթթուները, որոնք տեղափոխվում են էկզոսոմներով, մասնկացում են էպիգենետիկական ժառանգականությանը ։
Ծագում
Էկզոսոմների առաջացման ուսումնասիրումը օգնում է հասկանալ էկզոսոմների դերը միջբջջային հաղորդակցման և շրջակա բջիջների վրա ազդման մեջ։ Էկզոսոմների առաջացմանը նախորդում է պլազմալեմի միկրոդոմենների ներփքումը, որոնք պատված են կլատրինով ։ Դրանից հետո էնդոսոմային ընտրողական համալիրը (ESCRT) ապահովում է ներփքված մեմբրանի փոխակերպումը վաղ էնդոսոմների, որոնք տեղափոխում են ուբիկվիտինիլային նյութեր ։ Այնուհետև տեղի է ունենում վաղ էնդոսոմի կրկնակի ներփքում, որի արդյունքում առաջանում է ինտրալյումինալ պղպջակներ (ILVs), որոնք կուտակվում և հասունանում են էնդոսոմի ներսում՝ մուլտիներառուկային մարմիններում ։ Մուլտիներառուկային մարմինները կամ վերածվում են լիզոսոմների, որտեղ տեղի է ունենում իրենց պարունակության դեգրադացիա, կամ էլ միաձուլվում են պլազմային թաղանթի հետ (այս դեպքում նրանց անվանում են էկզոցիտարային մուլտիներառուկային մարմիններ), ընդ որում ինտրալյումիանալային պղպջակները՝ էկզոսոմները արտազատվում են արտաբջջային տարածություն ։
Սպիտակուցներ
Էկզոսոմների սպիտակուցային բաղադրությունը մեծ մասմաբ արտացոլում է նրանց ծագումը էնդոսոմներից և որոշ չափով տարբերվում է տարբեր բջիջների մոտ, որոնցում նրանք ձևավորվում են ։ Բայց և այնպես, էկզոսոմները ունեն սպիտակուցների համընկնող հավաքածու , որոնց թվին դասվում են էկզոսոմների սպտակուց-մարկերները ․
Բացի այդ, էկզոսոմները պարունակում են տարատեսակ ֆերմենտներ, մասնավորապես, Rab ընտանիքի ԳԵՖազա-ներ, որոնք նպաստում են մեմբրանի հետ միաձուլմանը, և նյութափոխանակության ֆերմենտներ, ինչպիսիք են պերօքսիդազը, պիրուվատկինազը, լիպիդկինազը և էնոլազա-1-ը , բջջակմախքի սպիտակուցներ (օրինակ ակտին և տուբուլին), տետրասպանիններ (գլխավորապես CD81, CD63 և CD9), թաղանթային փոխադրման սպիտակուցներ, ջերմային շոկի HSP60, HSP70, HSP90 սպիտակուցներ, հիստոհամապատասխանության գլխավոր համալիրի սպիտակուցներ, ինչպես նաև անեքսիններ (կարգավորում են թաղանթային ցիտոսկիլետի փոփոխությունները և թաղանթների միաձուլման մեխանիզմները) և այլն ։ Էկզոսոմները նաև կարող են իրենց մակերևույթի վրա սպիտակուցներ պարունակել, որոնք մասնակցում են ազդանշանների փոխանցմանը, օրինակ սպիտակուցներ Wnt-ները, որոնք ակտիվացնում են թիրախ բջիջների Wnt ազդանշային ուղիները  ։
Այն մեխազնիզմները, որոնք ապահովում են սպիտակուցների ընտրությունը և նրանց անցումը էկզոսոմները դեռևս անհայտ են։ Ենթադրվում է, որ այդ գործընթացում կարևոր դեր խաղում են սպիտակուցների հետտրանսլյացիոն ձևափոխումները։
Լիպիդներ
Էկզոսոմները պարունակում են մեծ քանակությամբ լիպիդներ՝ ցերամիդներ, սֆինգեմիելին, ֆոսֆատիդիլսերին, ֆոսֆատիդիդիլեթանոլամին, լիզոֆոսֆատոդիլխոլին, ֆոսֆատիդիլխոլին, ֆոսֆատիդիլինոզիտոլ, խոլեստերին և այլն ։ Լիպիդները էկզոսոմների ոչ միայն իներտ մասնիկներն են, նրանք ազդում են վերջիններիս կենսաբանական ակտիվության վրա։ Էկզոսոմների բիոգենեզի ժամանակ մուլտիներառուկային մարմիններում լիպիդները մասնակցում են նրանց թաղանթների կազմավորմանը ։ ՄիկրոՌՆԹ-ների միջբջջային տեղափոխման ժամանակ անհրաժեշտ են լիպիդային կրիչներ, որոնց առաջացումը կարգավորվում է ցերամիդային ուղով, այդ պատճառով միկրոՌՆԹ-ների տեղափոխումը էկզոսմներով կարելի է կատարել չեզոք ինհիբիտոր սֆինգոմիելինազի՝ GW4869, կամ թթվային ինհիբիտոր սֆինգոմիելինազի՝ դեզիպրամինի միջոցով։
Էկզոսոմների մակերևույթի վրա ներկայացված են ածխաջրեր՝ մանոզ, պոլիլակտոզամին, α-2,6-սիալոթթու և Բարդ N-ծայրային գլիկաններ]] ։
Նուկլեինաթթուներ
Բջիջների հետ համեմատած, էկզոսոմները պարունակում են զգալի քանակով փոքր ՌՆԹ-ներ, սակայն նրանցում քիչ է, կամ ընդհանրապես բացակայում է ռիբոսոմային ՌՆԹ-ն ։ Ցույց է տրվել, որ էկզոսոմները պարունակում են նույնպիսի ՌՆԹ-ներ, ինչպիսին և բջիջները, որոնցից նրանք ձևավորվում են, ընդ որում էկզոսոմների ներսում բջջային ՌՆԹ-ները պաշտպանված են դեգրադացիայից։ Այդուհանդերձ, էկզոսոմներում միկրոՌՆԹ-ների հավաքը նույնությամբ չի արտացոլում ծնողկան ձևերի միկրոՌՆԹ-ների հավաքը, հավանական է, գոյություն ունեն էկզոսոմներում միկրոՌՆԹ-ների փաթեթավորման ընտրողական համակարգեր  ։
Էկզոսոմների միկրոՌՆԹ-ները գործում են և կարող են ազդել թիրախ բջիջների գեների էքսպրեսիայի վրա ։
Նուկլեոտիդային հաջորդականության հատուկ շաբլոնների, որոնք կոչվում են EXOmotifs, ենթարկվում են այն միկրոՌՆԹ-ները, որոնք ենթակա են էկզոսոմային ակտիվ տրանսպորտի։ Շնորհիվ EXOmotifs շաբլոնի կորիզային ռիբոնուկլեոպրոտեինային hnRNPA2B1 համալիրը ճանաչում է այդ միկրոՌՆԹ-ն, կապում է այն, տեղափոխում է ցիտոպլազմա և անց է կացնում էկզոսոմ։ Կորիզում կապման և էկզոսոմ հասնելուց հետո միկրոՌՆԹ-ի ազատման պրոցեսները կարգավորվում են SUMO սպիտակուցով (սումոիլիզացիա)։ Ուսումնասիրվող միկրոՌՆԹ-ին EXOmotif շաբլոնի միացումով կարելի է կորիզին ստիպել այն փաթեթավորել էկզոսոմի մեջ, որպեսզի հետագայում այդ էկզոսոմները օգտագործվեն կենսաբուժական նպատակներով։
Ջերի Ֆոլուելլ
Ջերի Լեյմոն Ֆոլուելլ (Jerry Lamon Falwell, ), ազդեցիկ ամերիկացի հովիվ և հեռավայելիստ։ Ֆոլուելլը ի սկզբանե պատկանել է բապտիստների ճյուղերից մեկին՝ «Հարավային բապտիստական ​​կոնվենցիային», բայց հետագայում միացել է ֆունդամենտալիստական ​​ավետարանական քրիստոնյաներին։
Էկզոսոմներ
Նուկլեինաթթուներ
Բացի ՌՆԹ-ից, էկզոսոմները պարունակում են ԴՆԹ, որը նրանք կարող են տեղափոխել մի բջջից մյուսը։ Հայտնի է, որ արտաբջջային հեղուկը, այդ թվում և արյան պլազման, պարունակում են ԴՆԹազաներ՝ ֆերմենտներ, որոնք քանդում են ԴՆԹ։ Դրա հետ կապված, գենետիկական նյութը բջջից բջիջ տեղափոխվելու ժամանակ պետք է պաշտպանված լինի, հավանաԲար, հենց դրանում էլ կայանում է էկզոսոմների դերը ։
Ջերի Ֆոլուելլ
Հասարակական գործունեություն
Ֆոլուելլը հիմնադրել է Ազատության քոլեջի բապտիստական ​​համալսարանը (1971 թվական, 1985 թվականին վերանվանվել է Ազատության համալսարան)։ Համալսարանի ուսանողներից պահանջվել է պահպանել վարքագծի խիստ կանոնագիրք և 1-ին կուրսում ուսումնասիրել Աստվածաշնչյան հիմունքներ։ Համալսարանում դասավանդվող առարկաների շարքում է եղել «գիտական ​​կրեացիոնիզմը»։
Էկզոսոմներ
Ֆունկցիաներ
Մարդու արյան պլազմայի մեկ միլիլիտրում պարունակվում է երեք միլիոնից ավել էկզոսոմ։ Ներկա պահին էկզոսոմների ֆունկցիաների թվին դասվում են՝ միջբջջային հաղորդակցման իրականացումը, մետապլազիա գործընթացի ժամանակ անհրաժեշտ գենետիկական ֆենոտիպի փոխանցումը մի բջջից մյուս, մասնակցությունը սպիտակուցների ոչ դասական սեկրեցիային, իմունային պատասխանի թուլացումը , հակածինների ճանաչումը , հիվանդությունների պաթոգենեզը, որոնք կապված են մետաբոլիզմի խանգարումների և չարորակ ուռուցքների առաջացման հետ   ։ Մեզի էկզոսոմները պարունակում են հակամանրեային սպիտակուցներ և պեպտիդներ, ինչպես նաև բակտերիաների և վիրուսների ընկալիչներ, որոնց շնորհիվ կատարում են միզասեռական ուղիների իմունային պաշտպանությունը ։ Բացի այդ, էկզոսոմների միջոցով օրգանիզմում կարող է կատարվել բջջային ծերացման պրոցեսների կորդինացիա ։
Էկզոսոմները կարող են մասնակցել ցողունային բջիջների և նրանց միկրոմիջավայրի միջև կատարվող հաղորդակցմանը՝ միկրոՌՆԹ-ի փոխանցմանը բջիջների միջև ։ ՌՆԹ-ները, որոնց էկզոսոմները տեղափոխում են մի բջջից մյուսը, անվանում են մաքոքային ՌՆԹ (exosomal shuttle RNA — esRNA) ։
Ջերի Ֆոլուելլ
Հասարակական գործունեություն
Նա հիմնադրել է նաև «Բարոյական մեծամասնություն» (1979 թվական) կրոնական և քաղաքական կազմակերպությունը, որը 1980-ականների սկզբին, ըստ Ֆոլուելլի, ունեցել է ավելի քան 6 միլիոն անդամ (լուծարվել է 1989 թվականին) ։
Հայացքներ
Ֆոլուելլը նահապետական ​​տեսակետ է ունեցել ընտանիքի նկատմամբ։ Ընտանիքի հիմքը պետք է լիներ եկեղեցին, որը նշանակված էր ոչ միայն որպես աղոթատեղի, այլև սոցիալական կյանքի կենտրոն։ Ֆոլուելլը դեմ էր աբորտաներին, նույնասեռականներին, ֆեմինիզմին և դպրոցի աշխարհիկ բնույթին ։ Նա հայտնի էր նաև հանրապետականներից իր հետևողական աջակցությամբ, մասնավորապես, ենթադրվում է, որ «Բարոյական մեծամասնությունը» զգալի ներդրում են ունեցել 1980 թվականի ընտրություններում Ռոնալդ Ռեյգանի հաղթանակում ։ 1985 թվականին, ապարտեիդի գագաթնակետին, Ֆոլուելլը դեմ էր Հարավային Աֆրիկայի դեմ տնտեսական պատժամիջոցների կիրառմանը։ Նա պնդում էր, որ ապարտեիդը կլինի ավելի փոքր չարիք, քան Հարավային Աֆրիկայի և Խորհրդային Միության հնարավոր մերձեցումը ։
Hustler-ն ընդդեմ Ջերրի Ֆոլուելլի
Ֆոլուելլը զրպարտության և ոչ նյութական վնասի հայց է ներկայացրել ընդդեմ Լարրի Ֆլինտի, Hustler ամսագրի և դրա բաշխիչ ընկերության։ Զրպարտության հայցը մերժվել է, իսկ բարոյական վնասի փոխհատուցման հայցը բավարարվել։ Գործը վերանայվել է ԱՄՆ Գերագույն դատարանում։ Գերագույն դատարանը չեղյալ է հայտարարել Ստորին դատարանի որոշումը՝ Ֆոլուելլի հայցը բավարարելու մասով՝ հիմնավորելով, որ ԱՄՆ Սահմանադրության առաջին փոփոխությունը պաշտպանում է հասարակական անձի ծաղրանկար ստեղծելու իրավունքը։
Hustler-ն ընդդեմ Ֆոլուելլի գործը մանրամասն նկարագրվել է Միլոշ Ֆորմանի «Մարդիկ ընդդեմ Լարի Ֆլինտի» կենսագրականում։
Ընտանիք
Քարոզիչը և նրա երկվորյակ եղբայր Ջինը ծնվել են Վիրջինիա նահանգի Լինչբուրգ քաղաքում 1933 թվականի օգոստոսի 11-ին։ Մայրը՝ Էլեն Վիրջինիա, հայրը՝ Քերի Եզեկիա Ֆոլուելլ ։
Էկզոսոմներ
Ֆունկցիաներ
Ապացուցվել է էկզոսոմների մասնակցությունը պրիոնների և Էպշտեյն-Բարի վիրուսի տարածման մեջ։ Էկզոսոմները, արտազատվում են բջիջների միջոցով, որոնք վարակված են Էպշտեյն-Բարի վիրուսով, պարունակում են միկրոՌՆԹ, որը գաղտնագրվում է վիրուսի կողմից ։ Էկզոսոմի ներսում վիրուսային միկրոՌՆԹ-ն կարող է ընկնել չվարակված բջիջներ և նրանց մեջ ցուցաբերել կենսաԲանական ակտիվություն ։
Ջերի Ֆոլուելլ
Ընտանիք
12 апреля 1958 Джерри Фолуэлл женился на Мэйсел Пейт, с которой прожил почти полвека вплоть до своей смерти1958 թվականի ապրիլի 12-ին Ջերի Ֆոլուելը ամուսնացել է Մեյզել Փեյթի հետ, որի հետ նա ապրել է գրեթե կես դար մինչև իր մահը ։ Ունեցել են երեք երեխա. Ջերի Ֆոլուելլ կրտսեր (հայրական հիմնադրված Ազատության համալսարանի նախկին նախագահ), Ջոնաթան (ավագ հովիվ Բապտիստ Լինչբուրգում) և դուստրը Ջինին (վիրաբույժ)։
Էկզոսոմներ
Ֆունկցիաներ
Էկզոսոմները, որոնք արտադրվում են В- և T-լիմֆոցիտների, ինչպես նաև դենդրիտային բջիջների կողմից, պարունակում են միկրոՌՆԹ։ Էկզոսոմները միկրոՌՆԹ-ն տեղափոխում են Т-լիմֆոցիտների հետ իմունային սինապսի առաջացման ժամանակ, ընդ որում միկրոՌՆԹ-ները կարող են գործել նաև ռեցիպիենտ բջջում։ Էկզոսոմները կարող են մորից երեծային փոխանցել ակտիվ ՌՆԹ-ներ հղիության և լակտացիայի ժամանակ, ցույց է տրվել, որ կաթի միկրոՌՆԹ-ների մի մասը գտնվում է էկզոսոմներում ։
Էկզոսոմները կարող են տեղաշարժվել օրգանիզմի մեջ, այդ ընթացքում անտեսանելի մնալով իմունային համակարգի բջիջների համար։ Էկզոսոմի բաղադրության մեջ կարող են տեղափոխվել տարատեսակ ախտածիններ, օրինակ, էկզոտոքսինը, որը արտազատվում է սիբիրախտի բակտերիաների կողմից ։
Հիվանդությունների դիագնոստիկան
Էկզոսոմները տեղափոխում են սպիտակուցներ, լիպիդներ և նուկլեինաթթուներ, որոնք համարվում են տվյալ բջիջների գործունեության կենսաբանական մարկերները։ Քանի որ էկզոսոմները լայն ներկայացված են օրգանիզմի կենսաբանական սեկրետներում (արյուն, մեզ, կաթ, թուք), էկզոսոմների կենսամարկերները կարող են օգտագործվել տարատեսակ հիվանդությունների դիագնոստիկայի և հիվանդության պրոգրեսիայի կամ որոշիչ փուլի որոշման, նրա բուժման արդյունավետության և սխեմայի որոշման մեջ։ Հետազոտությունները ցույց են տալիս, որ էկզոսոմների բաղադրության սպիտակուցները և նուկլեինաթթուները կայուն են և առկա են բավարար քանակով, որպեսզի ուսումնասիրվեն գերզգայուն մոլեկուլակենսաբնական մեթոդներով, օրինակ՝ ՊՇՌ-ով ։
Էկզոսոմների միջոցով կատարվող դիագնոստիկան, հավանաբար, մոտ ժամանակներում հասանելի կդառնա նաև փոքր բժշկական լաբորատորիաներում, որոնք սարքավորված են սովորական ոչ թանկ միկրոցենտրիֆուգով ։ Դրան նպաստում են շատ պարզ մեթոդների մշակումը, որոնք չեն պահանջում ուլտրացենտրիֆուգացիա, իմունոպրեցիպիտացիայի միջոցով էկզոսոմների մեթոդիկ արտազատում՝ էկզոսոմների մակերեսի մոնոպատճենային հակամարմինների միջոցով, Vn96 պեպտիդի միջոցով պրեցիպիտացիան, որը կապվում է էկզոսոմի մակերեսի ջերմային շոկի սպիտակուցի հետ, աֆիններ՝ կապված լեկտինների հետ կամ պոլիմերների միջոցով կատարվող նստվածքի անջատում    ։ Արյան մեկ միլիլիտրից քիչ նմուշի կամ այլ կենսաբանական հեղուկից կարելի է ստանալ բավարար քանակով ՌՆԹ կամ սպիտակուց, որպեսզի կատարեն էքսպրես դիագնոստիկա։ 2013 թվականին Cell Guidance Systems ընկերությունը արտադրել է հատուկ քրոմատոգրաֆիկ սյուներ ՝ արյան մեջից 1-2 ժամվա ընթացքում էկզոսոմների գերմաքուր անջատման համար։ Հիմա այդ սյուները նախատեսված են միայն հետազոտական նպատակների համար։
Ջերի Ֆոլուելլ
Արտաքին հղումներ
Կատեգորիա:Ամերիկացի հակակոմունիստներ Կատեգորիա:Ամերիկացի հասարակական գործիչներ
Դալլասի արվեստի թանգարան
Թանգարանի հավաքածուն կազմում է մ. թ. ա. 3-րդ հազարամյակից մինչև մեր օրերի ավելի քան 24,000 նմուշ։ Թանգարանն առանձնանում է նաև իր դինամիկ ցուցահանդեսային քաղաքականությամբ և մրցանակակիր կրթական ծրագրերով ։ Միլդրեդ Ռ. և Ֆրեդերիկ Մ. Մեյեր գրադարանը (թանգարանի ոչ շրջանառվող հետազոտական գրադարանը) ունի շուրջ 50,000 կտոր գրականություն, որը հասանելի է համադրողների և հասարակության համար։ Թանգարանն ունի 14,800 մ2 տարածք և համարվում է ԱՄՆ ամենամեծ արվեստի թանգարաններից մեկը։
Պատմություն
Թանգարանի պատմությունն սկսվում է 1903 թվականին Դալլասի արվեստի ընկերակցության հիմնադրումից ի վեր, որն ի սկզբանե ցուցահանդեսները կազմակերպում էր Դալլասի հանրային գրադարանում։ Տեխասցի նկարիչ Ֆրանկ Ռեան տեսավ նոր գրադարանում արվեստի գործերի ցուցահանդես կազմակերպելու հնարավորությունը ։ Գաղափարին հավանություն տվեց նաև Դալլասի հանրային գրադարանի առաջին նախագահ Մեյ Դիքսոն Էքսոլը։ Նա նպատակ ուներ ցուցահանդեսների և դասախոսությունների միջոցով առաջ բերել արվեստի վերաբերյալ հետաքրքրություն և տեղեկացվածություն, ձևավորել մշտական հավաքածու, հովանավորել տեղական արվեստագետների աշխատանքները, պատվել քաղաքացիներին, ովքեր աջակցում են արվեստին։ Այդուհանդերձ թանգարանի հավաքածուն սկսեց ընդլայնվել և նոր, մշտական կառույցի անհրաժեշտություն առաջացավ։ 1932 թվականին թանգարանն անվանափոխվեց՝ դառնալով Դալլասի գեղարվեստի թանգարան և 1936 թվականին տեղավորվեց Ֆեյր փարքի նոր արտ դեկո տարածք, որը կառուցվել էր Տեխասի 100-ամյակի առթիվ ։
1943 թվականին Ջերի Բայվարթսը դարձավ թանգարանի առաջին տնօրենը և պաշտոնավարեց 21 տարի ։ Բայվարթսի պաշտոնավարման օրոք ձեռք բերվեցին իմպրոսինիստ, աբստրակտ և ժամանակակից վարպետների աշխատանքներ՝ շեշտադրելով թանգարանի տեխասյան ինքնությունը, որն այժմ ներկայացված է Ալեքսանդր Հոգի, Օլին Էրման Տրավիսի, հենց Բայվարթսի և այլոց աշխատանքներում։
1963 թվականին Դալլասի գեղարվեստի թանգարանը միավորվեց Դալլասի ժամանակակից արվեստի թանգարանի հետ ։ 1964 թվականին նոր միավորված թանգարանի տնօրեն դարձավ Մերիլ Ռուեպելը։ Միավորված երկու թանգարանների հավաքածուները տեղավորվեցին Դալլասի գեղարվեստի թանգարանի տարածքում։ Հավաքածուն ներառում էր Պոլ Գոգենի, Օդիլոն Ռեդոնի, Անրի Մատիսի, Պիտ Մոնդրիանի, Ջերարդ Մրֆիի և Ֆրենսիս Բեկոնի աշխատանքները։ 1965 թվականին թանգարանը կազմակերպեց «Պիտ Մոնդրիանիի արվեստը» և «Քանդակ. 20-րդ դար» ցուցահանդեսները ։
1970-ականների վերջին մեծապես ընդլայնվող մշտական հավաքածուն և հավակնոտ ցուցահանդեսային ծրագրերը նպաստեցին թանգարանի նոր հաստատություն տեղափոխվելուն։ Հարի Փարքերի ղեկավարության օրոք թանգարանը կարողացավ ևս մեկ անգամ տեղափոխվել ներկայիս վայր՝ քաղաքի բիզնես շրջանի հյուսիսային ծայր (այժմ՝ Դալլաս արվեստի շրջան)։ 54 միլիոն դոլար արժողության նախագիծն իրականացրեց նյու յորքցի ճարտարապետ Էդվարդ Լերեբի Բերնսը, որը ֆինանսավորվեց 1979 City bond ընտրություններից և մասնավոր նվիրատվություններից։ Ծրագրի կարգախոսն էր «Մեծ քաղաքին անհրաժեշտ է մեծ թանգարան»։ Թանգարանի նոր շենքը բացվեց 1984 թվականի հունվարին ։
Հավաքածուներ
Թանգարանի հավաքածուն ներառում է ավելի քան 24000 արվեստի գործեր ամբողջ աշխարհից հին ժամանակներից մինչև նոր ժամանակներ ։ Թանգարանում ներկայացված հավաքածուներն են՝
Արտաքին հղումներ
Կատեգորիա:ԱՄՆ-ի թանգարաններ Կատեգորիա:Հին Հունաստանի թանգարաններ
Էկզոսոմներ
Հիվանդությունների դիագնոստիկան
Նախագծվել են հատուկ գերզգայուն անալիտիկ սարքեր՝ հենց հիվանդի արյան մեջ ցիրկուլյացիոն միկրոներառուկների ուղակիորեն ուսումնասիրման համար  ։ Անալիզի համար արյունը անց են կացնում չիպի միջով, որի մեջ միկրոներառուկները ներկում են մոնոպատճենային հակամարմինների միջոցով, որոնք կապված են մագնիսային նանոմասնիկներով, այնուհետև բացահայտում են միջուկային մագնիսական ռեզոնանս կատարող փոքր համակարգի միջոցով]] ։
2008 թվականին ցույց է տրվել, գլիոբլաստոմայի ուռուցքային բջիջները արտազատում են էկզոսոմներ, որոնք պարունակում են ի-ՌՆԹ, միկրոՌՆԹ և այդ կերպ շրջապատող հյուսվածքներին գենետիկական ինֆորմացիա են ուղարկում։ Գլիոբլաստոմայով տառապող քսանհինգ հիվանդներից յոթի արյան պլազմայում հայտնաբերվել են էկզոսոմներ, որոնք պարունակում էին քաղցկեղային EGFRvIII սպիտակուցը։ Այդ կերպ, էկզոսոմները, որոնք արտազատվում են ուռուցքային բջիջների կողմից, կարող են առանձնացվել արյան պլազմայից և օգտագործվել դիագնոստիկայի և օպտիմալ թերապիայի կազման մեջ ։ Ձվարանի քաղցկեղով հիվանդների արյան պլազմայում հայտնաբերվել է կախում արյան էկզոսոմների և հիվանդության փուլի մեջ, ընդ որում էկզոսոմների ընդհանուր քանակը արյան մեջ գերազանցում էր առողջ մարդկանց էկզոսոմների քանակը ։
Արյան նմուշներից ստացված էկզոսոմների ԴՆԹ-ի անալիզները կարող են օգնել որոշել քաղցկեղային ուռուցքի առկայությունը օրգանիզմում և հայտնաբերել քաղցկեղի հետ կապված մուտացիաները՝ առանց թանկարժեք և հիվանդների համար անապահով մեթոդների օգտագործման։
Սպիտակուցների և ՌՆԹ-ի առաքումը բջիջ
Էկզոսոմների միջոցով կարելի է նպատակաուղղված ուղարկել ի-ՌՆԹ, կարգավորիչ միկրոՌՆԹ-ներ և ֆերմենտներ, որոնք անհրաժեշտ են բջջի ռեգեներացիոն հատկությունների մեծացման՝ վնասված հյուսվածքներում։ Օրինակ, մեզենխիմայի ցողունային բջիջներից ստացված էկզոսոմները կարող են օգտագործվել միոկարդի կենսակայունության մեխացման համար և կանխարգելում են միոկարդի ոչ շահավետ ձևափոխումը՝ միոկարդի ինֆարկտի ռեպերֆուզիոն թերապիայից հետո]] ։ Էկզոսոմների արհեստականորեն ձևափոխված ներերակային ինեկցիան, որը ճանաչում է կարդիոմիոցիտը և պարունակում է փոքր ինտերֆերացիոն ՌՆԹ-ներ, անհրաժեշտ են Meis1 գենի նոկդաունի համար (կարդոմիոցիտի պրոլիֆերացիայի նեգատիվ կարգավորման կարևոր գործոն), կարող է օգնել սրտի ռեգեներացիային՝ ինֆարկտից հետո ։
Հետևել էկզոսոմներում սպիտակուցների և ՌՆԹ-ների տեղափոխմանը, այն բանից հետո, երբ նրանց կուլ կտա թիրած բջիջը, կարելի է հատուկ ֆլոուրեսցենտրիկ նշումների միջոցով, որոնք թույլ են տալիս հետևել այդպիսի շարժումները ֆլոուրեսցենտրիկ մանրադիտակի օգնությամբ ։
Թերապիա
Էկզոսոմները, որոնք պարունակում են ուռուցքային հակամարմիններ թաղանթի մեջ և/կամ վրա, արտազատվում են տարբեր աղբյուրներից (հիվանդի ասցիտային հեղուկից, ուռուցքային բջիջների առաջնային կուլտուրաներից և այլն), այնուհետև ներարկում են հիվանդին, որպեսզի առաջացնեն ուղղորդված իմունային պատասխան ։
Բիոինժիներիայի մեթոդների միջոցով առանձնացվել է դենդրիտային բջիջների կուլտուրա, որը արտազատում է էկզոսոմներ, որոնք կրում են պեպտիդի հետ կապված թաղանթային Lamp2b սպիտակուցը, որը ճանաչում է նեյրոններ։ Այդ կուլտուրայից էլեկտրոպորացիայի միջոցով էկզոսոմների առանձնացումը կուտակում է փոքր ինտերֆերացիոն ՌՆԹ-ներ։ Այդպիսի էկզոսոմների ներբջջային ինեկցիան, որը կատարվում է էր նեյրոնների որոնման համար, տանում էր այն գենի նոկդաունի, որի վրա այդ ՌՆԹ-ները նախատեսված էին   ։
Բուժիչ պրեպարատները կարող են տեղակայված լինել էկզոսոմների ներսում կամ նրա թաղանթի վրա, ինչը հեշտացնում է նրանց նպատակային առաքումը և թույլ է տալիս նվազեցնել դեգրադացիան (հատկապես ՌՆԹ-ների և սպիտակուցների դեպքում)) ։ Էկզոսոմները դիտարկում են որպես դեղերի առաքման համար լիպոսոմների հնարավոր ալտերնատիվ փոխարինող ։ Ինչպես և լիպոսոմները, նրանք պաշտպանում են իրենց պարունակությունը քայքայումից և կարող են այն տեղափոխել պլազմային թաղանթի միջով։ Էկզոսոմները ավելի թույլ տոքսիկներ են և օրգանիզմը ավելի հեծտ է տանում այն, ինչի մասին վկայում են նրանց առկայությունը կենսաԲանակն հեղուկների մեջ։ Օժտված լինելով ինքնուրույն կերպով հայտնաբերել թիրախ բջիջները և թափանցել նրանց մեջ, էկզոսոմները զգալի կերպով մեծացնում են բուժական պրեպարատների արդյունավետությունը ։
Էկզոսոմների զանգվածային արտադրման համար կարող են օգտագործվել մարդու մեզենխիմայի ցողունային բջիջների կուլտուրաները, որոնք օժտված են պրոլիֆերացիայի ունակությամբ և իմունոսուպրեսորային ակտիվությամբ   ։
Ցույց է տրվել, որ էկզոսոմները, որոնք ստացվում են մեզենխիմային ցողունային բջիջներից, կարող են օգնել վերականգնել երիկամը, լյարդը , սիրտը սուր վնասվելուց հետո, ինչպես նաև էպիգենետիկապես վերածրագրավորել ուռուցքային բջիջների ֆունկցիաները՝ անտիանգիոգենային միկրոՌՆԹ-ների տեղափոխման ուղով։ Էկզոսոմները սաղմնային ցողունային բջիջներում կարող են նպաստել ինֆարկտից հետո սրտամկանի հյուսվածքի վերականգնմանը։
Էկզոսոմները, որոնք ստացվում են ոչ հասուն դենդրիտային բջիջներից, կարող են դառնալ ավտոիմունային հիվանդությունների բուժման հիմնական եղանակը ։
Արտաքին հղումներ
Կատեգորիա:Օրգանոիդներ
Լիտվյակի (գյուղ, Լուբնիի շրջան)
2001 թվականի տվյալներով Լիտվյակի գյուղում բնակվում էր 822 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Լուբնիի շրջանի բնակավայրեր Կատեգորիա:Ուկրաինայի գյուղեր
Էթնիկական խումբ
Էթնիկական խումբ, էթնիկական ընդհանրություն, մարդկանց՝ լեզվական և մշակութային ընդհանրություններ ունեցող խումբ։ Ժողովուրդները ձևավորվում են հիմնականում առանձին էթնիկական խմբերից։ էթնիկական խմբեր էին՝ հին հույները, հին սլավոնները, հին գերմանացիները, կելտերը և այլն։ Առանձին էթնիկական խմբեր են համարվում, օրինակ, Ռուսաստանի Դաշնության հյուսիսարևելյան մի շարք ազգություններ (չուկչիներ, կորյակներ, իտելմեններ և այլն)։ Որոշ դեպքերում էթնիկական խումբը համընկնում է ազգության կամ ցեղի հետ։ Առանձին էթնիկական խումբ են կազմում Ռուսաստանի, Կանադայի, Ալյասկայի և Գրենլանդիայի էսկիմոսները՝ միասին վերցրած։ Էթնիկական խմբի փոխարեն գործածվում է նաև «էթնոլեզվական խումբ» արտահայտությունը։:
Կատեգորիա:Ազգագրություն
Լոպուխով (գյուղ, Տյաչևի շրջան)
Լոպուխով (Лопухів), գյուղ Ուկրաինայի Անդրկարպատյան մարզի Տյաչևի շրջանում։
Գլարուս (կանտոն)
Գլարուս (Glarus, Glaris, Glarona, Glaruna), գերմանախոս կանտոն Շվեյցարիայի արևելյան մասում։ Զբաղեցնում է 685 քառակուսի կիլոմետր տարածք։ Վարչական կենտրոնը Գլարուս քաղաքն է։ 2012 թվականի տվյալներով՝ բնակիչների թվաքանակը եղել է 39 369։ Նրանցից 7,314-ը (կամ ամբողջ բնակչության 19.13%-ը) օտարերկրացիներ էին ։ Բողոքականներ էին 44, կաթոլիկներ՝ 37 տոկոսը ։
Լոպուխով (գյուղ, Տյաչևի շրջան)
2001 թվականի տվյալներով Լոպուխով գյուղում բնակվում էր 3 317 մարդ։ Բնակավայրը զբաղեցնում է 25 կմ² տարածք։ Բնակչության խտությունը կազմում էր 132,68 մարդ/կմ²։
Գլարուս (կանտոն)
Պատմություն
Այս կանտոնի պատմությունը սերտորեն առնչվում է կրոնին ու դավանանքին։ 6-րդ դարում Լինտ հովտի բնակիչները քրիստոնեություն են ընդունել իռլանդացի վանական Ֆրիդոլին Հոենոսցու ջանքերով, ում պատկերը դրոշմված է կանտոնի ժամանակակից զինանշանին։ Նա Բազել քաղաքի մերձակայքում հիմնադրել է Զեկինգենի աբբայությունը, որին, 9-րդ դարից սկսած, պատկանել են Գլարուսն ու շրջակա վայրերը։ 1288 թվականից Հաբսբուրգներն սկսել են իրենց իրավունքները ներկայացնել աբբայության նկատմամբ։ 1352 թվականին կանտոնը շվեյցարական համադաշնության մաս է դարձել։ 1388 թվականի ապրիլի 9-ին Նեֆելս քաղաքի մոտ նշանավոր ճակատամարտ է տեղի ունեցել այդ տարածքներին տիրել հավակնող ավստրիացի ասպետների զորքի և իրենց անկախության համար մաքառող գլարուսցի աշխարհազորայինների միջև։ Ավստրիայի և Շվեյցարիայի միջև այդ ժամանակ ընթացող պատերազմի կարևոր դրվագներից մեկը հանդիսացած այդ մարտում հաղթանակ են տարել շվեյցարացի ազատամարտիկները։ 1840-ական թվականների սկզբներին կանտոնի գյուղացիները մի քանի տարի շարունակ խիստ ցածր բերք են ստացել ու հայտնվել են աղքատության ճիրաններում։ Ստեղծված ծանր դրությունից ելքը գտել են Ամերիկայի Միացյալ Նահանգներ գաղթելու մեջ։ 1844 թվականին Գլարուսում հիմնվել է արտագաղթի կազմակերպման ընկերություն, որը պարտքով գումարներ է տրամադրել արտագաղթողներին, որպեսզի վերջիններս կարողանան մեկնել և հող գնել Նոր աշխարհում։ Արտագաղթած գլարուսցիներից շատերը հիմնավորվել են Վիսկոնսին նահանգում, որտեղ հիմնադրել են Նոր Գլարուս քաղաքը ։
Լոպուխով (գյուղ, Տյաչևի շրջան)
Արտաքին հղումներ
Կատեգորիա:Ուկրաինայի Անդրկարպատյան մարզի Տյաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1638 թվականին հիմնադրված բնակավայրեր
Գլարուս (կանտոն)
Պատմություն
Գլարուսի պատմության կարևոր դրվագներից և այն, որ Շվեյցարիայի կանտոններից առաջինն այստեղ են ընտրելու իրավունք ունեցող քաղաքացիների տարիքն իջեցրել 16-ի (այդ մասին որոշումն ընդունվել է 2007 թվականի մայիսի 6-ին) ։
Վարչական բաժանում
Կանտոնը մինչև 2011 թվականի հունվարի 1-ը վարչականորեն բաժանված էր 25 համայնքների, իսկ նշյալ ժամանակից վերակազմվել է հետևյալ երեք շրջանների.
Շչեչենկի
Շչեչենկի (Щеченки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Փայլատակում (այլ կիրառումներ)
Փայլատակում անվանումը կարող է վերաբերվել.
Գրիսելդա Գամբարո
Գրիսելդա Գամբարո (Griselda Gambaro, ), արգենտինացի գրող, դրամատուրգ, որի վեպերը, պիեսները, կարճ պատմվածքները, հեքիաթները, էսսեները և պատանիների համար վեպերը հաճախ վերաբերում են իր հայրենիքում տեղի ունեցած քաղաքական բռնություններին, որոնք վերածվեցին Կեղտոտ պատերազմի։ Կրկնվող թեմաներից մեկը դեսպարեսիոդոսն է և նրանց մարմինները վերականգնելու և դրանք հիշելու փորձերը։ Նրա «Ganarse la muerte» վեպն արգելվել է կառավարության կողմից ակնհայտ քաղաքական հայտարարության պատճառով։ Գամբարոն Արգենտինայի ամենահայտնի թատերագիրն է։ 1982 թվականին արժանացել է Գուգենհայմ կրթաթոշակի, ինչպես նաև բազմաթիվ այլ մրցանակների  ։
Գրիսելդա Գամբարոն համարվում է իր սերնդի առաջատար գործիչներից մեկը։ Ստեղծագործական գործունեությունը սկսել է պատմվածքներ գրելով, որոնք շուտով փոխարինվել են դրամատուրգիայով։ 1955 թվականին ամուսնացել է քանդակագործ Խուան Կառլոս Դիստեֆանոյի հետ։ Արգենտինայում զինվորական դիկտատուրայի ժամանակ 1977 թվականին տեղափոխվել է Բարսելոնա, 1980 թվականին վերադարձել Արգենտինա։ 1979 թվականին գրողը հայտնվել է բռնապետության կողմից մշակված սև ցուցակներում։
Արտաքին հղումներ
Կատեգորիա:Արգենտինացի կին գրողներ Կատեգորիա:Արգենտինացի դրամատուրգներ Կատեգորիա:Կին դրամատուրգներ
Բերգենի համալսարան
Բերգենի համալսարան (Universitetet i Bergen), բարձրագույն ուսումնական հաստատություն, որը գտնվում է Նորվեգիայի Բերգեն քաղաքում։
Համարվում երկրորդ ամենախոշոր և ամենահին համալսարանը ամբողջ Նորվեգիայի տարածքում։ Այս ցուցանիշներով զիջում է միայն Օսլոյի պետական համալսարանին։
Բերգենի համալսարանը հիմնադրվել է 1946 թվականին։ Համալսարանական շենքերի մեծամասնությունը գտնվում է Բերգեն քաղաքի կենտրոնական մասում։
Ֆակուլտետներ
Համալսարանը բաղկացած է վեց առանձին ֆակուլտետներից ։ Դրանք են՝
Համալսարանի տարածքում է գտնվում նաև Բերգենի թանգարանը, որը հիմնադրվել է 1825 թվականին։ Թանգարանը բաղկացած է երկու մասից՝ մշակութային և բնական։ Բնական հատվածը Բերգենի բուսաբանական այգի է և բնության պատմության կենտրոնը։
Բերգենի համալսարանում կան նաև մի քանի գիտա-հետազոտական կենտրոններ, որոնք ֆինանսավորվում են Նորվեգիայի հետազոտությունների խորհրդի կողմից։ Դրանք են կլիմայագիտության կենտրոն, միջնադարյան ուսումնասիրությունների կենտրոնը և երկրաբանության կենտրոնը։
Բերգենի համալսարանը Ուտրեխտյան ցանցի անդամ է։
Ծանոթագրություններ
Կատեգորիա:Նորվեգիայի համալսարաններ
Հայկենսատեխնոլոգիա գիտաարտադրական կենտրոն
«Հայկենսատեխնոլոգիա» գիտաարտադրական կենտրոն, ՀՀ ԳԱԱ «Հայկենսատեխնոլոգիա» ԳԱԿ ՊՈԱԿ, «Կենսատեխնոլոգիայի» ԳՀԻ ՓԲԸ և ՀՀ ԳԱԱ «Միկրոբիոլոգիայի և մանրէների ավանդադրման կենտրոն» կազմակերպությունների միաձուլման արդյունքում 2010 թվականի հուլիսի 8-ի ՀՀ կառավարության N 1051-Ն և ՀՀ ԳԱԱ նախագահության 2010 թվականի սեպտեմբերի 8-ի թիվ 10 /1653/ նիստի որոշմամբ ստեղծված պետական ոչ առևտրային կազմակերպություն։
ՀՀ ԳԱԱ «Հայկենսատեխնոլոգիա» ԳԱԿ ՊՈԱԿ-ի կազմի մեջ են մտնում հետևյալ հիմնարկները՝